ΚΑΤΑΣΤΑΤΙΚΟ
Σωματείου με την Επωνυμία

ΙΣΤΙΟΠΛΟΙΚΟΣ ΟΜΙΛΟΣ ΕΠΑΡΧΙΑΣ ΑΜΜΟΧΩΣΤΟΥ 
“BegaFigo”

1. ΟΝΟΜΑ 
       Ιδρύεται Σωματείο με την επωνυμία Ιστιοπλοϊκός Όμιλος Επαρχίας Αμμοχώστου         
       «BegaFigo» (Ι.Ο.Ε.Α)
2. 
ΕΜΒΛΗΜΑ-ΣΦΡΑΓΙΔΑ-ΧΡΩΜΑΤΑ
2.1   Τα χρώματα του Ομίλου είναι πορτοκαλί, μαύρο και άσπρο.
2.2  Το έμβλημα του Ομίλου είναι δύο πανιά, ένα θαλασσοπούλι μαζί με την γραφή του ονόματος.
2.3 Ο Όμιλος έχει δική του σφραγίδα σχήματος τετράγωνου πάνω στην οποία αναγράφονται οι         
       λέξεις “BegaFigo” FAMAGUSTA DISTRICT SAILING CLUB και το έτος ίδρυσης του Ομίλου.
3. 
ΕΔΡΑ ΟΜΙΛΟΥ

Έδρα του Ομίλου είναι το Παραλίμνι
4.
ΣΚΟΠΟΙ
4.1 
Ανάπτυξη της αγωνιστικής Ιστιοπλοΐας. 
4.2
Συμμετοχή του Ομίλου στην Κυπριακή Ιστιοπλοϊκή Ομοσπονδία και σε Ομοσπονδίες  
του Εξωτερικού.
4.3
Ανάπτυξη ναυτικής τέχνης και αλληλεγγύης μεταξύ των μελών. 
4.4      Συμμετοχή σε Παγκύπρια και διεθνή Ιστιοπλοϊκά πρωταθλήματα. 
5.
ΜΕΛΗ
5.1 
Τα μέλη  του Σωματείου είναι : (α)  Ιδρυτικά  (β)  Τακτικά  (γ) Επίτιμα
5.2 
Μέλος μπορεί να γίνει οποιοδήποτε άτομο που διαμένει στη Κύπρο ή στο εξωτερικό και να έχει συμπληρώσει το 18ο έτος της ηλικίας του.
5.3
Μέλη θεωρούνται μόνο όσοι/ες εκπλήρωσαν τις οικονομικές τους υποχρεώσεις στον Όμιλο. 
5.4
Ιδρυτικά Μέλη θεωρούνται μόνο τα Μέλη που περιέχονται στο ιδρυτικό έγγραφο  του Ομίλου. 

5.5
Αποβολή. Η Γενική Συνέλευση δύναται να αποβάλει κάποιο από τα μέλη μετά από εισήγηση του Διοικητικού Συμβούλιου. Για την αποβολή μέλους χρειάζεται απόφαση των 2/3 παρόντων μελών της Γενική Συνέλευσης. 
5.6
Το Διοικητικό Συμβούλιο δύναται να κηρύξει επίτιμο μέλος άτομο το οποίο έχει προσφέρει  στον Όμιλο. Τα επίτιμα μέλη δεν έχουν το δικαίωμα του εκλέγειν και εκλέγεσθαι.
5.7
Μέλος του Ομίλου που είναι επίσης μέλος άλλου ομίλου και που συμμετέχει σε ιστιοπλοϊκές δραστηριότητες, δεν δικαιούται να εκλεγεί στο Δ.Σ. του Ομίλου.
5.8 
Όποια ιδρυτικά μέλη δεν έχουν καταβάλει την ετήσια συνδρομή τους για περίοδο πέρα των 12 μηνών παύουν αυτομάτως να κατέχουν τον προνομιούχο τίτλο του ιδρυτικού μέλους.
5.9
Καθήκοντα και Δικαιώματα Μελών 
· Κάθε Τακτικό μέλος έχει το δικαίωμα ψήφου και εκλογής σύμφωνα με τις αρχές του      καταστατικού.
· Κάθε Τακτικό μέλος έχει το δικαίωμα συμμετοχής και ελεύθερης έκφρασης στην Γενική Συνέλευση.
· Κάθε Τακτικό μέλος οφείλει να δείχνει Τακτικές παρουσίες στις συνελεύσεις του Ομίλου.
· Κάθε Τακτικό μέλος οφείλει να δείχνει αυστηρή τήρηση και σεβασμό στις διατάξεις του καταστατικού, στις αποφάσεις και κανονισμούς της Γ.Σ. και του Δ.Σ.
· 'Όποιος ενεργεί αντίθετα με τις πρόνοιες και τους κανονισμούς  του παρόντος καταστατικό παραπέμπεται για αποπομπή μετά από εισήγηση του Διοικητικού Συμβουλίου από την Γενική Συνέλευση.

6.
ΠΟΡΟΙ
6.1 
Οι πόροι του Ομίλου προέρχονται από: Συνδρομές Μελών, Εισφορές, Δωρεές, Εκδηλώσεις, Χορηγίες, Εράνους, Δραστηριότητες Ομίλου, κληροδοσίες, μαθήματα, ενοίκια.
6.2  
Οι συνδρομές καθορίζονται από το Δ.Σ.
7      ΓΕΝΙΚΕΣ ΣΥΝΕΛΕΥΣΕΙΣ 
7.1 
Οι Γενικές Συνελεύσεις είναι το ανώτατο σώμα του Ομίλου.

7.2 
Οι Γενικές Συνελεύσεις χωρίζονται σε Τακτικές και Έκτακτες 
7.3 
Η Τακτική Γενική Συνέλευση του Ομίλου συνέρχεται μια φορά τον χρόνο μέσα στο πρώτο εξάμηνο κάθε χρόνου. Απαρτία υπάρχει εάν είναι παρόντα τουλάχιστον τα μισά μέλη συν ένα τα οποία να έχουν τακτοποιημένες τις οικονομικές τους υποχρεώσεις τους προς τον 'Όμιλο. Σε περίπτωση που δεν σχηματισθεί απαρτία, τότε η Συνέλευση αναβάλλεται για μισή ώρα οπότε όσα μέλη είναι παρόντα αποτελούν απαρτία.

7.4 
Της Τακτικής Γενικής Συνέλευσης προεδρεύουν ο Πρόεδρος και ο Γραμματέας του  απερχόμενου Διοικητικού Συμβουλίου.

7.5
 Στην  Τακτική Γενικής Συνέλευσης γίνεται απολογισμός για την περίοδο που έληξε, η εκλογή του Διοικητικού Συμβουλίου και η αναφορά  των ελεγκτών για τον έλεγχο των λογαριασμών και της περιουσίας του Ομίλου, καθώς και η διεξαγωγή κάθε άλλης εργασίας που θα υποβάλει το Διοικητικό Συμβούλιο.

7.6
Η εκλογή του Διοικητικού Συμβουλίου γίνεται από την Τακτική Γενική Συνέλευση κάθε 2 χρόνια.
7.7
Την Τακτική Γενική Συνέλευση συγκαλεί ο Πρόεδρος του Ομίλου τουλάχιστο μία εβδομάδα πριν την έναρξη της με πρόσκληση σε όλα τα μέλη. Η πρόσκληση μπορεί να γίνει με φαξ ή/και με email. 

7.8 
Οι αποφάσεις της Γενικής Συνέλευσης λαμβάνονται με πλειοψηφία εκτός όπου ρητά καθορίζεται στο παρόν καταστατικό. Σε περίπτωση ισοψηφίας, αν μεν πρόκειται για εκλογή μελών του Διοικητικού Συμβουλίου διενεργείται κλήρωση, σε κάθε άλλη περίπτωση ο Πρόεδρος της Συνέλευσης έχει δεύτερη ή νικώσα ψήφο. 

7.9 
Η ημερήσια διάταξη της Τακτικής Γενικής Συνέλευσης περιλαμβάνει:

(α) Λογοδοσία Απερχόμενου Διοικητικού Συμβουλίου.

(β) Συζήτηση επί, και ψηφοφορία για την έγκριση των πεπραγμένων της χρονιάς.

(γ) Αναφορά Ελεγκτών.

(δ) Συζήτηση επί, και ψηφοφορία για την έγκριση των Λογαριασμών.

(ε) Αρχαιρεσίες για Εκλογή νέου Δ.Σ. και Ελεγκτών.

(ζ) Συζήτηση και Εισηγήσεις για δράση από το νέο Διοικητικό Συμβούλιο.

7.10
Έκτακτη Γενική Συνέλευση συγκαλείτε από το Διοικητικό Συμβούλιο όποτε κριθεί αναγκαίο. Το Διοικητικό Συμβούλιο είναι υποχρεωμένο να συγκαλέσει 'Έκτακτη Γενική Συνέλευση όταν το ζητήσουν εγγράφως τα 2/3 των μελών που έχουν εκπληρώσει τις υποχρεώσεις τους προς τον Όμιλο ή τα 2/3 των ιδρυτικών μελών. Στην αίτηση για την σύγκληση Έκτακτης Γενικής Συνέλευσης πρέπει να αναφέρονται οι λόγοι για τους οποίους ζητείται η σύγκληση. 
7.11
Το Διοικητικό Συμβούλιο είναι υποχρεωμένο να συγκαλέσει τη Συνέλευση. Η πρόσκληση μπορεί να γίνει με φαξ ή/και με e-mail. Στην ανακοίνωση θα πρέπει να αναφέρονται οι λόγοι της σύγκλησης της 'Έκτακτης Γενικής Συνέλευσης.

7.12
Στις 'Έκτακτες Γενικές Συνελεύσεις προεδρεύει ο Πρόεδρος του Διοικητικού Συμβουλίου του Ομίλου.

7.13
Απαρτία θα υπάρχει εάν είναι παρόντα τουλάχιστον τα μισά μέλη συν ένα τα οποία να έχουν τακτοποιημένες τις υποχρεώσεις τους προς τον 'Ομιλο. Σε περίπτωση που δεν σχηματισθεί απαρτία, τότε η Συνέλευση αναβάλλεται για μισή ώρα οπότε όσα μέλη είναι παρόντα αποτελούν απαρτία.

7.14
Στις 'Έκτακτες Γενικές Συνελεύσεις οι αποφάσεις λαμβάνονται δια πλειοψηφίας, σε περίπτωση δε ισοψηφίας υπερισχύει η ψήφος του Προέδρου της Συνέλευσης.

7.15
Το Καταστατικό του Σωματείου δύναται να τροποποιηθεί σε Τακτική ή και Έκτακτη Γενική  Συνέλευση και μόνο όταν το ζητήσουν εγγράφως τα 2/3 των μελών του, ή τα 2/3 των ιδρυτικών μελών. 
7.16
Οι αποφάσεις για την τροποποίηση του Καταστατικού λαμβάνονται με πλειοψηφία των 2/3 των παρόντων μελών συμπεριλαμβανομένου και των 2/3 των ιδρυτικών μελών. 
8. ΔΙΟΙΚΗΣΗ ΟΜΙΛΟΥ

8.1
Ο 'Όμιλος διοικείται από 7μελές Διοικητικό Συμβούλιο που εκλέγεται για περίοδο  2 χρόνων από την Τακτική Γενική Συνέλευση
8.2 
Υποψηφιότητες υποβάλλονται στο Διοικητικό Συμβούλιο την ημέρα των εργασιών της Γενικής Συνέλευσης.

8.3
Την ημέρα της Γενικής Συνέλευσης και πριν από την εκλογή των μελών του Διοικητικού Συμβουλίου εκλέγεται από την Συνέλευση 'Έφορος εκλογής μετά από εισήγηση του Δ.Σ.
8.4
Εκλέγονται οι εφτά (7) πρώτοι υποψήφιοι που θα εξασφαλίσουν τους περισσότερους ψήφους. Ο 'Έφορος εκλογής θα παραδίδει στον Πρόεδρο της Γενικής Συνέλευσης κατάλογο των εκλεγέντων και δύο επιλαχόντων.  Οι άλλοι υποψήφιοι θεωρούνται ως αποτυχόντες. 
8.5
Το Διοικητικό Συμβούλιο μετά την εκλογή του συνέρχεται στην πρώτη του συνεδρία μέσα σε μια εβδομάδα από την εκλογή του και καταρτίζεται σε σώμα. Εκλέγει μεταξύ των μελών του: (α) Πρόεδρος, (β) Αντιπρόεδρος, (γ) Γενικό Γραμματέα, (δ) Ταμία, (ε) Μέλη.
8.6 
Ο αριθμός των μελών του Δ.Σ δύναται να αυξηθεί από την Γ.Σ όταν αυτό κριθεί αναγκαίο από το υφιστάμενο Δ.Σ.

8.7
Στις συνεδριάσεις του Δ.Σ. υπάρχει απαρτία όταν τέσσερα μέλη συμπεριλαμβανομένου του Προέδρου ή του Αντιπροέδρου είναι παρόντα. Οι αποφάσεις παίρνονται με πλειοψηφία και σε περίπτωση ισοψηφίας νικά η ψήφος του Προέδρου.

8.8
Αν μέλος του Δ.Σ. αποχωρήσει πριν τη λήξη της θητείας του, το υπόλοιπο 
Δ.Σ. διορίζει τον αντικαταστάτη του από τον κατάλογο των επιλαχόντων σύμφωνα με την κατάταξη τους στις εκλογές. Αν δεν υπάρχουν επιλαχόντες,
το Δ.Σ. δύναται να διορίσει άλλο μέλος του Ομίλου εις αντικατάσταση του παραιτηθέντος. Οι διορισμοί, όπως αναφέρονται πιο πάνω, θα πρέπει να γίνουν μέσα σε διάστημα 30 ημερών από την ημερομηνία υποβολής της παραίτησης. Η διάρκεια του διορισμού θα είναι τόση όση είναι το υπόλοιπο της θητείας του παραιτηθέντος μέλους. Αν αποχωρήσουν 4 ή περισσότερα μέλη, τότε το Δ.Σ θεωρείται ως παραιτηθέν και προκηρύσσονται νέες εκλογές.

8.9  
Το Δ.Σ. έχει τα ακόλουθα καθήκοντα:

(α) Συνεδριάζει όποτε είναι αναγκαίο.

(β) Διευθύνει τις εργασίες και τις υποθέσεις του Ομίλου.

(γ) Φροντίζει ώστε οι σκοποί του καταστατικού και οι πρόνοιες του να τηρούνται από τα μέλη και αποφασίζει για όσα σημεία δεν αναφέρονται στο καταστατικό ή είναι αμφισβητήσιμα.

(δ) Εκτελεί τις αποφάσεις της Γ.Σ.

(ε) Καταρτίζει την ημερήσια διάταξη των Γ.Σ.

(ζ) Καταρτίζει επιτροπές για μελέτη ή προώθηση οποιουδήποτε θέματος αφορά τους σκοπούς του Ομίλου.

(η) Διαχειρίζεται την περιουσία του Ομίλου προς όφελος των σκοπών του
(θ) Αποφασίζει για την εγγραφή των διαφόρων αγωνιστικών ομάδων του Ομίλου.

(ι) Εκδίδει εσωτερικούς κανονισμούς για ειδικά θέματα, σύμφωνα με τις πρόνοιες
του παρόντος καταστατικού.

8.10
Καθήκοντα Προέδρου και Αντιπροέδρου:

(α) Ο Πρόεδρος εκπροσωπεί το Σωματείο ενώπιον όλων των Αρχών και Δικαστηρίων.
(β) Ο Πρόεδρος προεδρεύει σ' όλες τις Συνελεύσεις και συνεδριάσεις του Δ.Σ.

(γ) Υπογράφει όλα τα έγγραφα του Ομίλου εκτός των ταμιακών εγγράφων.

(δ) Συνυπογράφει με τον ταμία τις εκδιδόμενες επιταγές του Ομίλου.

(ε) Αντιπροσωπεύει τον 'Ομιλο όπου είναι αναγκαίο.

(στ)Σε περίπτωση ισοψηφίας έχει την νικώσα ψήφο.

     (ζ) Ετοιμάζει τα πεπραγμένα της χρονιάς που θα παρουσιαστούν σε Γ.Σ.

· Τον Πρόεδρο αντικαθιστά ο Αντιπρόεδρος σ' όλα τα καθήκοντα και δικαιώματα του στην απουσία του και σε περίπτωση αδυναμίας του τότε προεδρεύει ο μεγαλύτερος σε ηλικία των μελών του Δ.Σ.

8.11 
Καθήκοντα Γραμματέα

(α) Ετοιμάζει την ημερήσια διάταξη των συνεδριάσεων του Δ.Σ.

(β) Κρατά πρακτικά των συνεδριάσεων του Δ.Σ.

(γ) Υπογράφει μαζί με τον Πρόεδρο κάθε έγγραφο του Ομίλου και μαζί με τον Ταμία κάθε έγγραφο ταμιακού θέματος και φυλάει την εισερχόμενη και αντίγραφα της εξερχόμενης αλληλογραφίας.

(δ) Τηρεί Γενικό μητρώο των μελών του Ομίλου.

(ε) Τηρεί μητρώο αθλητών του Ομίλου.

(ζ) Είναι υπεύθυνος για την φύλαξη των αρχείων και την σφραγίδα του Ομίλου.

(η) Κρατά λεπτομερή κατάσταση της περιουσίας του Ομίλου.

· Σε περίπτωση αδυναμίας του το Δ.Σ. ορίζει αντικαταστάτη.

8.12
Καθήκοντα Ταμία

(α) Διενεργεί την είσπραξη κάθε εσόδου και προς τούτο εκδίδει τυπωμένη και αριθμημένη απόδειξη καθώς και κάρτα μέλους της τρέχουσας περιόδου.


(β) Κρατά τα βιβλία του Ταμείου.


(γ) Είναι προσωπικά υπεύθυνος για τα χρήματα που εισπράττει.


(δ) Εκτελεί τις πληρωμές που εγκρίνει το Δ.Σ. και φυλάει τις αποδείξεις.


(ε) Αποσύρει χρήματα από την Τράπεζα ύστερα από εντολή του Δ.Σ.


(ζ) Υπογράφει όλα τα ταμιακά του Ομίλου.


(η) Συνυπογράφει με τον Πρόεδρο τις εκδιδόμενες επιταγές του Ομίλου.

(θ) Δίνει λεπτομέρειες για την οικονομική κατάσταση στο Δ.Σ. και στους Ελεγκτές όποτε του ζητηθεί.


(ι) Ετοιμάζει και παρουσιάζει στο Δ.Σ., 10 μέρες πριν από Γ.Σ., λεπτομερή ταμιακή έκθεση.

· Όταν απουσιάζει, τα καθήκοντα του αναλαμβάνει μέλος του Δ.Σ. που 

διορίζεται από το Δ.Σ.

8.13 
Ελεγκτές
Ο ελεγκτές είναι επίσημο ελεγκτικό γραφείο και έχουν την εξουσία να εξετάζουν ελεύθερα όλα τα βιβλία και τα έγγραφα που θα κρίνουν αναγκαία για την ετοιμασία των καταστάσεων τους. Οι ελεγκτές ετοιμάζουν ετήσια έκθεση για την οικονομική κατάσταση του Ομίλου και για τον τρόπο που κρατήθηκαν οι λογαριασμοί. Οι εκθέσεις  υποβάλλονται στην Τακτική Γενική Συνέλευση για έγκριση.
9. 
ΔΙΑΛΥΣΗ ΤΟΥ ΟΜΙΛΟΥ

  
Ο Όμιλος μπορεί να διαλυθεί με απόφαση Έκτακτης Γενικής συνέλευσης που κλήθηκε ειδικά για το σκοπό αυτό από το Διοικητικό Συμβούλιο. Για την απόφαση απαιτείται πλειοψηφία τριών τετάρτων (3/4) του συνόλου των παρευρεθέντων.  Σε περίπτωση διάλυσης του η περιουσία του Σωματείου κατανέμεται αρχικά στην αποπληρωμή οιονδήποτε χρεών του Σωματείου και εάν υπάρχει υπόλοιπο διατίθεται με τρόπο που να εξυπηρετούνται οι σκοποί της ίδρυσης του Ομίλου. Σε καμιά περίπτωση διατίθενται οι πόροι σε οποιοδήποτε μέλος.

   Το παρόν Καταστατικό θα τεθεί για έγκριση στην Καταστατική Συνέλευση στις 24 Μαΐου του 2008

